Έγκριση φορέα επιθεώρησης οχημάτων και δεξαμενών ADR
Έγκριση Φορέα Ελέγχου Επιθεώρησης οχημάτων ADR
Η αίτηση φορέα υποβάλλεται στο Υπουργείο Υποδομών και Μεταφορών, με πλήρη περιγραφή των αιτούμενων πεδίων δραστηριότητας, των αντικειμένων και τύπων επιθεωρήσεων. Κάθε φορέας που επιθυμεί έγκριση, υποβάλλει ανάλογα με την περίπτωση, δια του Διευθυντή του Εργαστηρίου ΑΕΙ ή του νόμιμου εκπροσώπου του αίτηση στο Υπουργείο Υποδομών και Μεταφορών, με πλήρη περιγραφή των αιτούμενων πεδίων δραστηριότητας, των αντικειμένων και τύπων επιθεωρήσεων. Στην αίτηση περιλαμβάνονται τα στοιχεία του φορέα (επωνυμία, ΑΦΜ, διακριτικός τίτλος, αναγνωριστικό σήμα, ταχ. διεύθυνση έδρας, τηλέφωνο, email, ιστοσελίδα, υπεύθυνος επικοινωνίας).
Κατάθεση από τον αιτούντα (δια ζώσης ή ταχυδρομικά)
Ο φορέας να είναι Πανεπιστημιακό Εργαστήριο Ανώτατων Εκπαιδευτικών Ιδρυμάτων (ΑΕΙ) το οποίο υπάγεται σε Σχολή ή Τμήμα ή Τομέα του γνωστικού αντικειμένου των Μηχανολόγων Μηχανικών ή Πανεπιστημιακό Εργαστήριο στην ιδρυτική πράξη του οποίου αναφέρεται επιστημονικό πεδίο οχημάτων ή μηχανών, λειτουργεί σύμφωνα με τις διατάξεις των άρθρων 46 επ. του ν. 4957/2022 (Α’ 141). Η προϋπόθεση αφορά την περίπτωση αίτησης για έγκριση φορέα επιθεώρησης οχημάτων ADR.
Ο φορέας να είναι εταιρία της εμπορικής νομοθεσίας νομίμως εγκατεστημένη στην Ελλάδα ή Ν.Π.Δ.Δ ή Ν.Π.Ι.Δ. του ευρύτερου Δημόσιου τομέα ή Πανεπιστημιακό Εργαστήριο που πληροί τις προϋποθέσεις. Η προϋπόθεση αφορά την περίπτωση αίτησης για έγκριση φορέα επιθεώρησης δεξαμενών ADR.
Διαθέτει ασφαλιστική κάλυψη αστικής ευθύνης που περιλαμβάνει τους κινδύνους σε σχέση με τις δραστηριότητες που διεξάγει.
Ο φορέας είναι διαπιστευμένος σύμφωνα με το πρότυπο ΕΛΟΤ ΕΝ ISO/IEC 17020:2012 (εκτός του 8.1.3) ως φορέας τύπου Α από το Ν.Π.Ι.Δ. «Εθνικό Σύστημα Διαπίστευσης» (ΕΣΥΔ)
Ο φορέας θα πρέπει να απασχολεί κατ’ ελάχιστον έναν (1) τεχνικό υπεύθυνο, τεχνικά ικανό και έμπειρο στη λειτουργία του φορέα επιθεώρησης, ο οποίος έχει τη συνολική ευθύνη για τη συμμόρφωση του φορέα με το πρότυπο 17020 και υπογράφει τα εκδιδόμενα πιστοποιητικά για λογαριασμό του φορέα. Ως τεχνικός υπεύθυνος φορέα ορίζεται πρόσωπο που κατέχει: α) Δίπλωμα Μηχανικού, ειδικότητας: Μηχανολόγου Μηχανικού, Χημικού Μηχανικού, Πολιτικού Μηχανικού, Ηλεκτρολόγου Μηχανικού, Μηχανικού Μεταλλείων και Μεταλλουργού Μηχανικού, Ναυπηγού Μηχανικού, Μηχανικού Περιβάλλοντος, Μηχανικού Ορυκτών Πόρων, Μηχανικού Παραγωγής και Διοίκησης, και είναι μέλη Τ.Ε.Ε. β) Πτυχίο Μηχανικού τεχνολογικής εκπαίδευσης, ειδικότητας: Μηχανολόγου Μηχανικού, Μηχανολόγου Οχημάτων, Ηλεκτρολόγου Μηχανικού, Ναυπηγού Μηχανικού, Μηχανικού Αυτοματισμού, Μηχανικού Τεχνολογίας Πετρελαίου και Φυσικού Αερίου, Μηχανικού Ενεργειακής Τεχνολογίας.
Ο φορέας πρέπει να απασχολεί κατ΄ ελάχιστον έναν (1) επιθεωρητή με κατάλληλα προσόντα, εκπαίδευση, πείρα και γνώση των απαιτήσεων στα πεδία δραστηριοποίησης του φορέα ο οποίος διενεργεί τις επιθεωρήσεις και μετά το πέρας αυτών συντάσσει και υπογράφει τα εκδιδόμενα πιστοποιητικά. Ως επιθεωρητής ορίζεται πρόσωπο που κατέχει: α) Δίπλωμα Μηχανικού, ειδικότητας: Μηχανολόγου Μηχανικού, Χημικού Μηχανικού, Πολιτικού Μηχανικού, Ηλεκτρολόγου Μηχανικού, Μηχανικού Μεταλλείων και Μεταλλουργού Μηχανικού, Ναυπηγού Μηχανικού, Μηχανικού Περιβάλλοντος, Μηχανικού Ορυκτών Πόρων, Μηχανικού Παραγωγής και Διοίκησης, και είναι μέλη Τ.Ε.Ε. β) Πτυχίο Μηχανικού τεχνολογικής εκπαίδευσης, ειδικότητας: Μηχανολόγου Μηχανικού, Μηχανολόγου Οχημάτων, Ηλεκτρολόγου Μηχανικού, Ναυπηγού Μηχανικού, Μηχανικού Αυτοματισμού, Μηχανικού Τεχνολογίας Πετρελαίου και Φυσικού Αερίου, Μηχανικού Ενεργειακής Τεχνολογίας. Ως επιθεωρητής ορίζεται πρόσωπο με το παραπάνω δίπλωμα ή πτυχίο, εφόσον πληροί τουλάχιστον μία εκ των ακόλουθων προϋποθέσεων: α) Έχει διενεργήσει δεκαπέντε (15) επιθεωρήσεις δεξαμενών σε φορέα επιθεώρησης ADR καθοδηγούμενες από έμπειρο επιθεωρητή οι οποίες βεβαιώνονται από τον τεχνικό υπεύθυνο του φορέα στον οποίο διενεργήθηκαν. Στα εκδιδόμενα πιστοποιητικά επιθεωρήσεων καταγράφεται το όνομα και το επώνυμο του μαθητευόμενου. Η βεβαίωση του τεχνικού υπεύθυνου περιέχει τις ημερομηνίες των επιθεωρήσεων, τους αύξοντες αριθμούς των πιστοποιητικών, τον μοναδικό αριθμό του επιθεωρητή που αποδίδεται από το Υπουργείο κατόπιν αίτησης του φορέα και τηρείται στο αρχείο του φορέα. β) Έχει παρακολουθήσει εκπαιδευτικό πρόγραμμα διάρκειας τουλάχιστον εκατό (100) ωρών το οποίο θα περιλαμβάνει θεωρητικό και πρακτικό μέρος, στο αντικείμενο της Συμφωνίας ADR, στα εφαρμοζόμενα πρότυπα και τις επιθεωρήσεις των δεξαμενών που μεταφέρουν επικίνδυνα εμπορεύματα, και έχουν επιτύχει σε σχετικές εξετάσεις. Η βεβαίωση της επιτυχούς παρακολούθησης του προγράμματος τηρείται στο αρχείο του φορέα. Στους επιθεωρητές της περίπτωσης αυτής αποδίδεται επίσης μοναδικός αριθμός από το Υπουργείο κατόπιν αίτησης του φορέα. γ) Έχει πιστοποιηθεί ως πραγματογνώμονας ADR σύμφωνα με την υπ’ αρ. 32591/3257/2001 (Β’ 703) υπουργική απόφαση. Η απόφαση του Υπουργείου Υποδομών και Μεταφορών με την οποία πιστοποιείται ως πραγματογνώμονας ADR ο επιθεωρητής τηρείται στο αρχείο του φορέα.
Ο φορέας, εφόσον στα πεδία δραστηριοποίησής του περιλαμβάνονται η επιθεώρηση οχημάτων ή η περιοδική ή η ενδιάμεση επιθεώρηση δεξαμενών, διαθέτει τουλάχιστον μία (1) εγκατάσταση χωροθετημένη σε περιοχή που επιτρέπεται η χρήση «επαγγελματικών εργαστηρίων χαμηλής όχλησης» με τις εξής προδιαγραφές: α. Βρίσκεται εντός οικοπέδου περιφραγμένου με διαμορφωμένο χώρο για ομαλή και ασφαλή κίνηση των οχημάτων, αναμονή, διενέργεια ελιγμών και στάθμευση σύμφωνα με τις μέγιστες διαστάσεις συνδυασμών οχημάτων του οδικού συρμού που ορίζονται στο π.δ. 77/1998 (Α’ 71). β. Περιλαμβάνει χώρο επιθεωρήσεων, ισόγειο και στεγασμένο με τουλάχιστον μία γραμμή επιθεώρησης διαστάσεων κατ’ ελάχιστο 15m x 4m και ύψους: 4m, χώρο γραφείου και χώρο υγιεινής. γ. Διαθέτει κατάλληλο και επαρκή εξοπλισμό για τη διενέργεια των επιθεωρήσεων. δ. Έχει κυκλοφοριακή σύνδεση με τις διερχόμενες προ αυτής οδούς. Η κυκλοφοριακή σύνδεση των φορέων επιθεώρησης κατασκευάζεται σύμφωνα με το άρθρο 5 της υπ’ αρ. 44662/454/2019 (Β’ 2192) υπουργική απόφαση.
Η εγκατάσταση φορέα επιθεώρησης ADR, από πλευράς πυροπροστασίας, εμπίπτει στην κατηγορία χαμηλού βαθμού κινδύνου Ζ1 του π.δ. 41/2018 (Α’ 80), π.δ. 71/1988 (Α’ 32) και υπ’ αρ. 1589/104/2006 (Β’ 90) κοινή υπουργική απόφαση.
H διαδικασία αφορά στους όρους και τις προϋποθέσεις σχετικά με την έγκριση φορέων επιθεώρησης οχημάτων και δεξαμενών ADR (Φορείς επιθεώρησης ADR). Αρμόδια αρχή για την έγκριση φορέων επιθεώρησης οχημάτων και δεξαμενών ADR είναι το Υπουργείο Υποδομών και Μεταφορών. 1) Φορέας επιθεώρησης οχημάτων ADR είναι ο φορέας που διενεργεί τους ελέγχους των παρ. 1 και 2 του άρθρου 3 της υα 132756/2023 όπως ισχύει, και εκδίδει το πιστοποιητικό δοκιμής οχήματος ADR. 2) Φορέας επιθεώρησης δεξαμενών ADR είναι φορέας που δραστηριοποιείται σε ένα ή περισσότερα από τα πεδία της Συμφωνίας ADR: εξέταση τύπου, επίβλεψη κατασκευής, αρχική επιθεώρηση, περιοδική και ενδιάμεση επιθεώρηση, έκτακτη επιθεώρηση, επαλήθευση δεξαμενής. Η διαδικασία δεν αφορά σε έγκριση φορέων επιθεώρησης εξοπλισμού υπό πίεση, κατά την έννοια των διατάξεων της υπ’ αρ. 12436/706/2011 (Β΄2039) κ.υ.α. (ενσωμάτωση της Οδηγίας 2010/35/ΕΚ). Απευθύνεται σε νομικά πρόσωπα.
Πιστοποιητικό Διαπίστευσης κατά το πρότυπο ΕΛΟΤ ΕΝ ISO/IEC 17020:2012 (εκτός του 8.1.3) τύπου Α
Δικαιολογητικό νομιμοποίησης του αιτούντα για την υποβολή της αίτησης (Διευθυντή Εργαστηρίου ΑΕΙ ή του νόμιμου εκπροσώπου του νομικού προσώπου κατά περίπτωση)
Βεβαίωση ασφαλιστικής κάλυψης από ασφαλιστική εταιρεία από την οποία την οποία προκύπτουν τα στοιχεία του ασφαλιστηρίου συμβολαίου, η περιγραφή της δραστηριότητας, οι ασφαλιζόμενοι κίνδυνοι, η διάρκεια και τα ποσά κάλυψης.
Υπεύθυνη δήλωση του ν. 1599/1986 του αρμόδιου κατά το νόμο μηχανικού στην οποία δηλώνεται η ακριβής θέση της εγκατάστασης, το επιτρεπτό της χωροθέτησης σύμφωνα με τον ν. 4313/2014 (Α’ 261), ότι ο χώρος είναι νομίμως υφιστάμενος αναφορικά με την κατασκευή και τη χρήση ως φορέας επιθεώρησης ADR και πληροί όλες τις προϋποθέσεις για να λειτουργήσει ως φορέας επιθεώρησης ADR σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις προδιαγραφές της ειδικής για τη δραστηριότητα νομοθεσίας του παρόντος
Έγκριση κυκλοφοριακής σύνδεσης ή έγκριση εισόδου εξόδου της εγκατάστασης του φορέα επιθεώρησης ADR με τις διερχόμενες προ αυτής οδούς.
Υπεύθυνη δήλωση του ν. 1599/1986 του αρμόδιου κατά νόμο μηχανικού ότι η κυκλοφοριακή σύνδεση ή η είσοδος-έξοδος του φορέα επιθεώρησης ADR υλοποιήθηκε σύμφωνα με τα εγκεκριμένα σχέδια αυτής ή την έγκριση της αρμόδιας για τη συντήρηση της οδού υπηρεσίας κατά περίπτωση.
Υπεύθυνη δήλωση του ν. 1599/1986 ότι ο φορέας έχει το δικαίωμα χρήσης και εκμετάλλευσης της εγκατάστασης για τη λειτουργία του ως φορέας επιθεώρησης ADR.
Η κυκλοφοριακή σύνδεση των φορέων επιθεώρησης κατασκευάζεται σύμφωνα με το άρθρο 5 της υπ’ αρ. 44662/454/2019 (Β’ 2192) υπουργική απόφαση.
Στο πιστοποιητικό αναγράφονται τα πεδία δραστηριότητας, τα αντικείμενα και οι τύποι επιθεωρήσεων, οι κανονιστικές διατάξεις, τα πρότυπα και οι εσωτερικές διαδικασίες για τις οποίες έχει λάβει διαπίστευση. Στο πιστοποιητικό διαπίστευσης αναγράφονται τα στοιχεία (όνομα και επώνυμο) του τεχνικού υπεύθυνου του φορέα καθώς και των επιθεωρητών. Για τους επιθεωρητές αναγράφεται και ο μοναδικός αριθμός του κάθε επιθεωρητή. Στην περίπτωση που στα αιτούμενα πεδία δραστηριοποίησης περιλαμβάνονται η επιθεώρηση οχημάτων ή η περιοδική ή ενδιάμεση επιθεώρηση δεξαμενών, στο πιστοποιητικό περιλαμβάνονται και τα στοιχεία που προσδιορίζουν την ακριβή θέση της εγκατάστασης που διαθέτει ο φορέας για τη διενέργεια των επιθεωρήσεων. Πιστοποιητικά διαπίστευσης είναι αποδεκτά μόνον όταν χορηγούνται από το Ν.Π.Ι.Δ. «Εθνικό Σύστημα Διαπίστευσης» (ΕΣΥΔ).
Έγκριση Φορέα Ελέγχου Επιθεώρησης ADR (οχημάτων, δεξαμενών)
α. Ως φορείς επιθεώρησης οχημάτων ADR εγκρίνονται με απόφαση του Γενικού Διευθυντή Μεταφορών του Υπουργείου Υποδομών και Μεταφορών, Πανεπιστημιακά Εργαστήρια Ανώτατων Εκπαιδευτικών Ιδρυμάτων (ΑΕΙ) τα οποία υπάγονται σε Σχολές ή Τμήματα ή Τομείς του γνωστικού αντικειμένου των Μηχανολόγων Μηχανικών ή Πανεπιστημιακά Εργαστήρια στην ιδρυτική πράξη των οποίων αναφέρεται επιστημονικό πεδίο οχημάτων ή μηχανών, λειτουργούν σύμφωνα με τις διατάξεις των άρθρων 46 επ. του ν. 4957/2022 (Α’ 141) και πληρούν τις προϋποθέσεις της παρούσας. β. Ως φορείς επιθεώρησης δεξαμενών ADR εγκρίνονται με απόφαση του Γενικού Διευθυντή Μεταφορών του Υπουργείου Υποδομών και Μεταφορών, εταιρείες της εμπορικής νομοθεσίας νομίμως εγκατεστημένες στην Ελλάδα ή Ν.Π.Δ.Δ .ή Ν.Π.Ι.Δ. του ευρύτερου Δημόσιου τομέα ή Πανεπιστημιακά Εργαστήρια της περ. α που πληρούν τις προϋποθέσεις της παρούσας.
Έκδοση αδειών κυκλοφορίας οχημάτων μεταφοράς επικίνδυνων εμπορευμάτων και φορείς επιθεώρησης ADR
Τροποποίηση της υπ’ αρ. 132756/26-04-2023 απόφασης του Υφυπουργού Υποδομών και Μεταφορών «Έκδοση αδειών κυκλοφορίας οχημάτων μεταφοράς επικίνδυνων εμπορευμάτων και φορείς επιθεώρησης ADR (Β΄2887)»
Προσαρμογή της ελληνικής νομοθεσίας προς τις διατάξεις της Οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις εσωτερικές μεταφορές επικινδύνων εμπορευμάτων, όπως τα παραρτήματά της προσαρμόστηκαν στην επιστημονική και τεχνική πρόοδο με την Οδηγία (ΕΕ) 2020/1833 της Επιτροπής.
Τροποποίηση της υπό στοιχεία Γ5/145078/2021 (Β’ 3202) κοινής υπουργικής απόφασης με θέμα «Προσαρμογή της ελληνικής νομοθεσίας προς τις διατάξεις της Οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις εσωτερικές μεταφορές επικινδύνων εμπορευμάτων, όπως τα παραρτήματά της προσαρμόστηκαν στην επιστημονική και τεχνική πρόοδο με την Οδηγία (ΕΕ) 2020/1833 της Επιτροπής» για την προσαρμογή της ελληνικής νομοθεσίας προς την κατ’ εξουσιοδότηση Οδηγία (ΕΕ) 2022/2407 της Επιτροπής της 20ής Σεπτεμβρίου 2022 «για την τροποποίηση των παραρτημάτων της Οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, με στόχο την προσαρμογή τους στην επιστημονική και τεχνική πρόοδο».
Προσαρμογή της ελληνικής νομοθεσίας προς τις διατάξεις της Οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, σχετικά με τις εσωτερικές μεταφορές επικίνδυνων εμπορευμάτων, όπως τα παραρτήματά της προσαρμόστηκαν στην επιστημονική και τεχνική πρόοδο με την κατ’ εξουσιοδότηση οδηγία (ΕΕ) 2025/149 της Επιτροπής της 15ης Νοεμβρίου 2024 για την τροποποίηση των παραρτημάτων της οδηγίας 2008/68/ΕΚ του Ευρωπαϊκού Κοινοβουλίου και του Συμβουλίου, με στόχο την προσαρμογή τους στην επιστημονική και τεχνική πρόοδο και άλλες διατάξεις.
«Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.».
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999
Ο υπάλληλος του πρωτοκόλλου παραλαμβάνει την αίτηση και τα δικαιολογητικά, καταχωρεί την αίτηση στο πρωτόκολλο της υπηρεσίας και χορηγεί αριθμό πρωτοκόλλου αιτήματος
Ο Προϊστάμενος της υπηρεσιακής μονάδας αναθέτει τον χειρισμό της αίτησης σε αρμόδιο υπάλληλο
Ο αρμόδιος υπάλληλος ελέγχει τα υποβληθέντα δικαιολογητικά προκειμένου να προβεί σε περαιτέρω ενέργειες
Εφόσον διαπιστωθεί ότι ο φάκελος δικαιολογητικών είναι πλήρης ως προς τα απαραίτητα δικαιολογητικά, η υπηρεσία προχωρά στις περαιτέρω ενέργειες.
Σε περίπτωση διαπίστωσης έλλειψης δικαιολογητικών, η υπηρεσία ενημερώνει τον ενδιαφερόμενο ότι θα πρέπει να υποβληθούν συμπληρωματικά δικαιολογητικά.
Η έγκριση υπογράφεται από την ιεραρχία (Τμηματάρχης, Διευθυντής, Γενικός Διευθυντής)
Ο υπάλληλος του τμήματος Οδικών Μεταφορών Επικίνδυνων Εμπορευμάτων και Ευπαθών Τροφίμων αναρτά για δημοσίευση την απόφαση έγκρισης, στο Πρόγραμμα Διαύγεια του Υπουργείου Ψηφιακής Διακυβέρνησης.
Η αρμόδια υπηρεσία αποστέλλει την έγκριση στον ενδιαφερόμενο
Στον ιστότοπο του Υπουργείου Υποδομών και Μεταφορών αναρτάται κατάλογος των φορέων επιθεώρησης που έχουν εγκριθεί σύμφωνα με το παρόν, ο οποίος περιλαμβάνει τις πληροφορίες που προβλέπονται στη Συμφωνία ADR
Παραλαβή και πρωτοκόλληση αίτησης και δικαιολογητικών κατόπιν σχετικού αιτήματος
Έλεγχος πληρότητας φακέλου δικαιολογητικών
Ο φάκελος δικαιολογητικών δεν είναι πλήρης-Ενημέρωση ενδιαφερόμενου για την υποβολή τυχόν συμπληρωματικών δικαιολογητικών
Έκδοση απόφασης έγκρισης φορέα επιθεώρησης ADR
Δημοσίευση απόφασης έγκρισης στο Πρόγραμμα ΔΙΑΥΓΕΙΑ
Ανάρτηση του φορέα στον ιστότοπο του Υπουργείου Υποδομών και Μεταφορών